Sevilla

‘S e baile mòr ann an ceann a deas na Spàinne a th’ ann Sevilla (IPA: seˈβiʎa, Arabais: شبيلية, Beurla: Seville, Fraingis: Séville, Portagailis: Sevilha, Eadailtis: Siviglia). ‘S ann às an Laideann Hispalis a th' ann an t-ainm agus tha e suidhichte aig dìreach 7m os cionn ìre na mara ri taobh na h-Aibhne Guadalquivir, 153km air falbh bho Mhadrid, prìomh-bhaile na dùthcha agus 209km bho Mhálaga. Tha am baile air an àirde an iar Andalusia agus ‘s e prìomh-bhaile na coimhearsnachd le fèin-riaghlaidh a th' ann. Tha 699,759 daoine a’ fuireach anns a’ bhaile, am baile as motha Andalusia agus an 4mh baile as motha na Spàinne. Freumhan an ainm Tha luchd-rannsachaidh uile dhen bheachd gur ann à Spal (Gàidhlig: àite làn) ann an Tartesianais a tha an t-ainm. Chaidh sin atharrachadh gu Hispalis ann an Laideann fo na Ròmanaich agus an uair sin gu أشبيليّة (Ishbiliya) ann an Arabais air sàilleabh nach robh P anns a’ chànan aca: ‘S e Imala a tha air a’ phròiseas sin. 'S ann mar sin a thàinig am facal Sevilla dhuinn an ann Spàinntis an latha an-diugh. Eachdraidh Thuit am baile dha na reubaltaich Faisisteach beagan an dèidh an ar-a-maich an aghaidh an Riaghaltais aig toiseach tòiseachaidh Cogadh Sìobhalta na Spàinne ann an 1936, ged a bha an corr dhen roinne dealas dhan Phoblachd. Cruinn-eòlas A rèir figearan an Riaghaltais, 's e an Lùnastal a' mhìos as teotha agus e am Faoilleach a' mhìos as fhuaire ann an Sevilla. Cha tuit ach 539mm de dh'uisge air a' bhaile fad na bliadhna - 634mm nas lugha na Steòrnabhagh (1173mm) - leis gur e àite tioram a th' annː Daoine Ainmeil Diego Velázquez: (1599 - 1660) Peantair. Bartolomé Esteban Murillo: (1617 - 1682) peantair. Antonio Machado Ruiz: (1875 - 1939) Bàrd. Vicente Aleixandre: (1898 – 1984) Bàrd a bhuannaich an Duais Nobel ann an 1977. Felipe González Márquez: (1942 - ) Ceann-suidhe na Spàinne eadar 1982 agus 1996. Bailtean Co-cheangailte Angers Berlin Cartagena de Indias Columbus (Ohio) Guadalajara (Jalisco) Kansas City (Missouri) Kraków Rabat Iomraidhean Ceanglaichean A-mach Riaghaltas na Roinne Riaghaltas na Coimhearsnachd